Apple ընկերության նախագահ Սթիվ Ջոբսին անվանում են նոր արտադրանքի շնորհանդեսի անզուգական վարպետ։ Ամեն անգամ, երբ Apple-ը սարքավորում է թողարկում, դահլիճ են հրավիրում մեծահարուստների, շոու-բիզնեսի աստղերի, տեղեկատվական տեխնոլոգիաների առաջատարների եւ լրագրողների մի մեծ խումբ։ Ըստ ականատեսների, այդ մարդիկ համակված են անհամբերությամբ. չէ՞ որ սարքավորման մասին ինֆորմացիան Apple-ը պետական գաղտնիքի նման է պահում։ Հունվարի 27-ին Apple-ի հերթական «պրեմիերան» էր։